**UNIVERSITY OF SS. CYRIL AND METHODIUS**

**FACULTY OF PHILOSOPHY - SKOPJE**

**INSTITUTE FOR SECURITY, DEFENSE AND PEACE**

  

**INTERNATIONAL SCIENTIFIC CONFERENCE**

### NEW FRONTIERS OF CONFLICT AND SECURITY POLICY

17-20 September 2024, Dojran, Republic of North Macedonia

 Институтот за безбедност, одбрана и мир на Филозофскиот факултет при Универзитетот Св. Кирил и Методиј во Скопје организираше меѓународна научна конференција, која се одржи од 17 до 20 септември 2024 година во Дојран.

 Овој пат годишната конференција беше посветена на промислување на новите граници на конфликт и безбедносни политики кои се поврзани со севкупните промени, вклучително политички, воени, геополитички, економски и општествени.

 Меѓународната научна конференција ја отворија Елизабета Чуповска Ристова Државен секретар при Министерство за одбрана на Република Северна Македонија, Деканот на Филозофски факултет проф. д-р Оливер Бакрески, претседателката на Комората на Република Северна Македонија за приватно обезбедување м-р Верица Милеска Стефановска и раководителката на Институтот за безбедност, одбрана и мир проф. д-р Тања Милошевска.

 На конференцијата дискутираа околу 50 учесници од нашата држава, од Босна и Херцеговина/Факултет за криминалистика, криминологија и сигурносни студии, Сараево, Факултетот за политички науки, Сараво како и од Факултетот за безбедносни студии од Бања Лука; Србија, Турција oд Факултетот за политички науки при Универзитетот Aydin Adnan Menderes, Катедра за меѓународни односи и професори и експерти од САД од Универзитетот во Тексас. Издвоен панел имаа учесниците од Министерство за одбрана на тема: Трансатлантска иднина/НАТО 2030.

 Конференцијата имаше за цел да обезбеди форум за размена на научни и академски знаења како и емпириски сознанија за новите механизми и предизвици за безбедност (индивидуални, општествени, регионални, меѓународни и глобални), стекнување нови знаења за нивната природа, редефинирање на концептите и системите за безбедност и интензивирање на активностите на сите нивоа со цел подобрување на безбедноста и мирот.